《病后田园杂咏二首》
明代·尹伸

山居废墙垣，始成廊一曲。
其外数折渠，尚待春泉绿。
水边忌芜秽，花石当豫蓄。
兰蕙此易求，盆盎生机促。
植闻宜女手，根喜傍修竹。
精思在一藩，鸡豚岂胜逐。
匪独爱其生，洁性不可黩。
幽芬被径开，朱栏亦不俗。

作者简介：明叙州府宜宾人，字子求。万历二十六年进士。授承天推官。天启中，以贵州威清道辅王三善，讨安邦彦。三善败死后，伸守普安有功。崇祯时历河南右布政使，罢归家居。张献忠军破叙州时被杀。